Viljandi 23. jaanuar 2024 nr 22

**Isikliku kasutusõiguse seadmine Viljandi valla kasuks**

Viljandi Vallavalitsuse tellimusel koostas VILprojekt OÜ projekti nr VP22004 „Päri külas jalgratta- ja jalgtee põhiprojekt“, millega kavandatakse muuhulgas rajada 1271 m² suurusele maa-alale jalgratta- ja jalgtee ning 484 m2 suurusele maa-alale tänavavalgustus riigiteealusele maale ja tee kaitsevööndisse. Transpordiamet kooskõlastas projekti 17.01.2023.

Viljandi Vallavalitsus esitas Transpordiametile taotluse (reg 13.10.2023 nr 5-5/3208), millega soovis riigile kuuluvate katastriüksuste 62904:001:0157, 62904:001:0168, 62904:002:0171 koormamist tähtajatu ja tasuta isikliku kasutusõigusega Viljandi valla kasuks. Koormatava maa-ala suuruseks on kokku 1755 m2.

Transpordiameti 16.01.2024 korralduse nr 1.1-3/24/47 punktiga 1 anti otsustuskorras tasuta kasutamiseks ja isikliku kasutusõigusega koormamiseks Eesti Vabariigi omandis, Kliimaministeeriumi valitsemisel ning Transpordiameti valduses olevad kinnisasjade osad Viljandi valla kasuks.

Isiklik kasutusõigus seatakse VILprojekt OÜ poolt koostatud projekti nr VP22004 „Päri külas jalgratta- ja jalgtee põhiprojekt“ alusel koostatud isikliku kasutusõiguse seadmise plaanide alusel. Isikliku kasutusõiguse sisuks on Viljandi valla õigus nimetatud kasutusõiguse alale rajatise (jalgratta ja jalgtee ning tänavavalgustuse) ehitamine, omamine, avalikuks kasutamiseks ja teehoiu korraldamiseks talitluse tagamise eesmärgil.

Tulenevalt eeltoodust ja võttes aluseks kohaliku omavalitsuse korralduse seaduse § 30 lg 1 p 2, asjaõigusseaduse § 225 lg 1 ning arvestades Transpordiameti 16.01.2024 korraldust nr 1.1-3/24/47 „Riigivara otsustuskorras kasutamiseks andmine ja kinnisasjade koormamine isikliku kasutusõigusega“:

1. Seada Viljandi vallas asuvatele Transpordiameti valduses olevatele katastriüksustele isiklik kasutusõigus Viljandi valla (edaspidi kasutaja) kasuks vastavalt korralduse lisadele:

|  |  |  |  |  |
| --- | --- | --- | --- | --- |
|  | **Aadress** | **katastriüksuse tunnus** | **Registriosa nr** | **Kasutusõiguse ala km** |
| 1. | 92 Tartu - Viljandi - Kilingi-Nõmme tee | 62904:001:0157 | 13386850 | 80,15-80,21 |
| 2. | 92 Tartu - Viljandi - Kilingi-Nõmme tee | 62904:001:0168 | 10550650 | 80,14-80,15 ja 79,96 |
| 3. | 92 Tartu - Viljandi - Kilingi-Nõmme tee | 62904:002:0171 | 3958039 | 79,95-80,14 |

1. Isiklik kasutusõigus seatakse tähtajatult ja tasuta.
2. Isikliku kasutusõiguse sisuks on kasutajale õiguse andmine korralduse punktis 1 nimetatud isikliku kasutusõiguse aladele rajatise (jalgratta ja jalgtee, tänavavalgustus, edaspidi rajatis) ehitamiseks, omamiseks, avalikuks kasutamiseks ja teehoiu korraldamiseks talitluse tagamise eesmärgil.
3. Viljandi vald (kasutaja) kohustub:
   1. tagama rajatise avaliku kasutamise;
   2. kasutama rajatist vaid seadusest tulenevate ülesannete täitmiseks;
   3. teostama rajatise korrashoidu vastavalt õigusaktidele oma vahenditega ja omal kulul;
   4. kasutama kasutusõiguse ala säästlikult ja heaperemehelikult ning võtma tarvitusele kõik abinõud, vältimaks kinnisasjade omaniku või kolmandate isikute vara või õiguste kahjustamist mistahes viisil;
   5. korraldama kasutusõiguse alal riigitee teehoidu talitluse tagamise eesmärgil;
   6. mitte halvendama liiklust riigiteel, mis piirneb kasutusõiguse alaga ja lubama kinnisasjade omanikul või tema poolt volitatud isikul ilma täiendavate kooskõlastusteta teostada riigitee kaitsevööndis teehoiu teostamist, s.h teha talihooldetöid, sildade-viaduktide hooldetöid, tee katte ja –peenarde remondi- ja hooldetöid, niita, teostada võsaraiet ja muid vajalikke töid;
   7. esitama Transpordiametile dokumendid rajatise teeregistrisse kandmiseks;
   8. andma põhjendatud seisukohti kasutusõiguse alale kavandatavate avalikes huvides olevate tehnovõrkude või -rajatiste ehitamise kohta;
   9. säilitama rajatisega seotud dokumendid (nt projekt, teostusjoonised jm dokumendid) lepingu kehtivuse perioodil;
   10. tagama vara majandusliku säilimise.
4. Isikliku kasutusõiguse seadmisega seotud kulud, notaritasu ja riigilõivu tasub Viljandi Vallavalitsus.
5. Volitada vallavanemat edasivolitamise õigusega sõlmima lepingut. Selleks volitatakse teda esitama ja vastu võtma kõiki vajalikke avaldusi ja dokumente, Viljandi Vallavalitsuse nimel lepingule alla kirjutama ja teostama kõik, mis on seotud nimetatud ülesande täitmisega.
6. Käesoleva korraldusega mittenõustumisel võib esitada vaide Viljandi Vallavalitsusele aadressil Kauba tn 9, 71020 Viljandi või kaebuse Tartu Halduskohtule aadressil Kalevi tn 1, 51010 Tartu, 30 päeva jooksul korraldusest teadasaamisest arvates.
7. Korraldus jõustub teatavakstegemisest.

(allkirjastatud digitaalselt)

Alar Karu (allkirjastatud digitaalselt)

vallavanem Reet Pramann

vallasekretär